യുദ്ധമോരു തുടർക്കഥ  

അങ്കിയണിഞ്ഞവൻ രണഭേരി 
മുഴക്കിയാടുന്നതാണ് യുദ്ധം.
അണികളായി ആടുന്നവനെ 
അറിഞ്ഞുവീഴ്ത്തുന്നതാണ് യുദ്ധം.

പ്രജ്ഞയിൽ പേവിഷം 
കുത്തുന്നൊരു തുടർക്കഥയാണ് യുദ്ധം.
അറപ്പുതീണ്ടാത്ത ചോരയുടെ 
ഗന്ധം വമിക്കുന്നവന്റെ നടനമാണ് യുദ്ധം.

മതത്തിന്റെ മദംപൊട്ടി 
മരണത്തിലാക്കുന്നതാണ് യുദ്ധം.
മിഴികളിൽ കരുണകാട്ടാത്തവന്റെ 
കരാളഹസ്ത പ്രേയോഗമാണ് യുദ്ധം.

കരഞ്ഞു കേഴുന്നവനെ കീറിമുറിക്കുന്ന 
കഴുകന്റെ കണ്ണാൽ തിന്നുന്നതാണ് യുദ്ധം.
കാലങ്ങൾ മാറിയാലും 
കിരാതൻ ചെയ്യുന്ന തുടർ നടനമാണ് യുദ്ധം.